# Interviewguide til nye frivillige

**Obs**. Dette er en guide og kan altid rettes til før den enkelte samtale

#### Introduktion:

* Præsentationsrunde
* Præsentation af URK og klub- eller lektiecafeområdet
  + Vi bruger en ung-til-ung metode, vores fokus er at forbedre vilkår for udsatte børn og unge, fokus på medmenneskelighed ikke faglighed, fortæl om klubberne og din rolle som a-leder.

#### Spørgsmål til ansøger:

* Hvorfor søger du denne stilling? Hvad driver din lyst til at blive frivillig?
* Fortæl om rollen som frivillig i gruppen: aktiviteterne i klubben, medansvar for at skabe et godt frivilligt miljø og deltage i møder og sociale arrangementer.
  + Spørg fx om:
    - hvordan de forstiller sig deres rolle i frivilliggruppen
    - hvordan de ser deres rolle i forhold til at skabe aktiviteter for børnene/unge i aktiviteten
    - hvad de mener er vigtigt for at skabe et godt og trygt miljø, hvor børn og unge trives

#### Spørgsmål til den frivilliges person:

* Hvad motiverer dig til at arbejde med børn og unge?
* Hvilke egenskaber eller styrker tænker du, at du kan bidrage med i frivilligrollen?
* Hvordan fungerer du i en gruppe? Er du typen, der tager initiativ eller er du mere til at observere og hjælpe, når der er brug for det?
* Er der noget ved rollen, du tror kan blive en udfordring for dig? Har du nogle bekymringer?

#### Erfaringer:

* Har du erfaring med frivilligt arbejde?
* Erfaring med målgruppen?

#### Konkrete situationer:

* Hvordan har du det med målgruppen?
* Hvordan har du det med konflikter og uforudsete hændelser?
* Husk på I ikke errådgivere eller professionelle – I er der for at skabe smil!
  + Spørg fx om: hvordan ser du din rolle som frivillig, når det handler om at være til stede for børnene, uden at påtage sig en rådgiver eller lærerrolle?

#### Praktisk info:

* Du skal kunne se dig i projektet minimum 6-12 måneder, da det skaber tryghed i aktiviteten for både børnene/de unge og dine medfrivillige.
* Du skal kunne være frivillig på aktiviteten minimum 2 gange om måneden.
* Deltage i frivilligmøder for gruppen.

#### Afrunding:

* Er der noget, du har lyst til at tilføje her til sidst?
* Er der noget, du er i tvivl om eller har brug for at spørge os om?
* Afslut med en tak og fortæl at vi hurtigst muligt vender tilbage